Source: https://www.riigiteataja.ee/akt/13311471
Timestamp: 2019-11-13 11:02:51+00:00

Document:
Mootorsõiduki ja selle haagise tehnoseisundi kontrollimise eeskiri – Riigi Teataja
Mootorsõiduki ja selle haagise tehnoseisundi kontrollimise eeskiri1
Vastu võetud 10.08.2004 nr 170
RTL 2004, 112, 1759
jõustumine 01.10.2004
26.10.2004 nr 195 (RTL 2004, 140, 2145) 7.11.2004
8.03.2005 nr 27 (RTL 2005, 30, 418) 18.03.2005
27.11.2006 nr 98 (RTL 2006, 86, 1560) 10.12.2006
22.09.2009 nr 92 (RTL 2009, 75, 1095) 3.10.2009
6.05.2010 nr 30 (RTL 2010, 24, 423) 14.05.2010
(1) Määrus kehtestab nõuded mootorsõiduki ja selle haagise (edaspidi sõiduk), välja arvatud ratastraktori, liikurmasina ja nende haagiste ning kaitsejõudude sõidukite, tehnoseisundi kontrollimisele. Määrus ei hõlma teel liikleva sõiduki tehnoseisundi kontrollimist.
(2) Ratastraktori, liikurmasina ja nende haagiste, kaitsejõudude sõidukite ning teel liikleva sõiduki tehnoseisundi kontrollimise eeskirjad kehtestatakse eraldi määrustega.
(3) Tehnoseisundi kontrollimise (edaspidi ülevaatus) eesmärk on sõiduki liiklusele ohutu ja loodushoidliku tehnoseisundi tagamine, sõiduki registreerimistunnistuse andmete õigsuse tagamine ning liiklusregistri andmete täpsustamine.
(4) Määrus on kohustuslik kõigile füüsilistele ja juriidilistele isikutele, kelle sõidukid kuuluvad registreerimisele liiklusregistris.
1) ADR-sõiduk on ohtlike veoste riigisisesel või rahvusvahelisel autoveol kasutatav sõiduk;
2) ADR-sõiduki ülevaatus on sõiduki tehnoseisundi kehtestatud lisanõuetele vastavuse kontrollimine;
3) alarmsõiduki ülevaatus on alarmsõiduki tehnoseisundi kehtestatud lisanõuetele vastavuse kontrollimine;
4) Maanteeameti kohalik asutus on Maanteeameti poolt hallatav asutus maakonnas või linnas;
[RTL 2009, 75, 1095 – jõust. 3.10.2009]
5) buss on üle üheksa istekohaga (sh juhi koht) mootorsõiduk, mis on ette nähtud sõitjate veoks. Mõiste hõlmab elektrikontaktliiniga ühendatud rööbasteta sõidukit, näiteks trollibussi;
6) direktiiv on Euroopa Liidu direktiiv;
7) eksamisõiduki ülevaatus on eksamisõiduki tehnoseisundi kehtestatud lisanõuetele vastavuse kontrollimine;
8) erakorraline ülevaatus on sõiduki ülevaatus, mille määrab õigusaktidega määratud korras liiklusjärelevalvet teostav isik pärast liiklust ohustavate rikete avastamist;
9) esmaregistreerimine on sõiduki esmakordne registrisse kandmine Eestis või mõnes teises riigis. Kui sõiduk on kasutusele võetud enne esmaregistreerimist, siis lähtutakse tehniliste nõuete rakendamisel sõiduki kasutuselevõtu ajast;
[RTL 2006, 86, 1560 – jõust. 10.12.2006]
10) kasutatud sõiduk on sõiduk, millel pärast esmakordset kasutuselevõttu on möödunud § 6 lõike 2 punkti 1 kohane korralisele ülevaatusele esitamise tähtaeg;
11) kontrollkaart on sõiduki ülevaatusel koostatav lisa 7 kohane dokument, millele märgitakse avastatud rikked ja puudused ning otsus sõiduki tehnoseisundi kohta;
12) korduvülevaatus on ülevaataja poolt määratud ülevaatus sõidukile, millel korralisel ülevaatusel avastati olulisi rikkeid või puudusi;
13) korraline ülevaatus on perioodiline sõiduki ülevaatus määrusega ettenähtud mahus ja sagedusega;
14) CEMT-sõiduk on Euroopa Transpordiministrite Konverentsi (CEMT) nõuetes sätestatud «ohutu veoauto», «EURO III ohutu veoauto», «EURO IV ohutu veoauto», «EURO V ohutu veoauto» ja nende haagised;
15) rahvusvahelises liikluses osaleva sõiduki ülevaatus (edaspidi rahvusvaheline ülevaatus) on rahvusvahelises liikluses osaleva N kategooria sõiduki ja tema haagise, kui sõiduki või autorongi registrimass ületab 3500 kg, ning M 2 ja M3 kategooria sõiduki ja tema haagise tehnoseisundi kehtestatud lisanõuetele vastavuse kontrollimine;
16) registreerimiseelne ülevaatus on sõiduki dokumentidele ja kehtivatele nõuetele vastavuse kontrollimine ettenähtud mahus;
17) sõiduk on mootorsõiduk või selle haagis, v.a ratastraktor, liikurmasin ning nende haagised. Sõidukite jaotus ülevaatuse gruppidesse on toodud lisas 1. Sõidukite jaotus kategooriatesse on toodud sõidukile kehtestatud tehnonõuetes;
18) takso on taksoveoks ettenähtud M1 kategooria sõiduk;
19) takso ülevaatus on takso või muu taksoveoks kohandatud ühissõiduki tehnoseisundi kehtestatud lisanõuetele vastavuse kontrollimine;
20) tehnonõuded on sõiduki tehnoseisundile ja selle varustusele kehtestatud nõuded;
21) õppesõiduki ülevaatus on õppesõiduki tehnoseisundi kehtestatud lisanõuetele vastavuse kontrollimine;
22) üksikkorras valmistatud sõiduk on sõiduk, mis on valmistatud ühes eksemplaris oma tarbeks;
23) ülevaataja on eriväljaõppega töötaja, kes on Maanteeameti poolt volitatud kontrollima sõidukite tehnoseisundit;
24) ülevaatuspunkt on Maanteeametile või äriühingule kuuluvad nõuetekohase varustusega ruumid ja territoorium sõidukite ülevaatuse teostamiseks.
25) vanasõiduk on teaduse või tehnika arengut kajastav, ajaloolis-kultuurilise väärtusega, kollektsionääridele või muuseumidele huvi pakkuv sõiduk, mille valmistamisest on möödunud vähemalt 35 aastat ja mis on vanasõidukiks tunnustatud;
26) vanasõidukiks tunnustamine on vanasõidukina registreeritava sõiduki tehnoseisundile ja originaalsusele kehtestatud nõuetele vastavuse kontrollimine. Vanasõidukiks tunnustamist teostavad vähemalt viie vanasõidukiklubi poolt volitatud ja Maanteeameti poolt tunnustatud kaks asjatundjat ning väljastavad vanasõidukiks tunnustamise akti.
[RTL 2010, 24, 423 – jõust. 14.05.2010]
27) eriliigiline sõiduk on alarmsõiduk, õppesõiduk, eksamisõiduk, takso, ADR-sõiduk, rahvusvahelises liikluses osalev sõiduk ning CEMT-sõiduk;
28) eriliigiline ülevaatus on eriliigilisele sõidukile kehtestatud lisanõuetele vastavuse kontrollimine.
(1) Sõidukite ülevaatust korraldavad ja nende nõuetekohast läbiviimist ning kvaliteeti kontrollivad Maanteeamet ja Maanteeameti kohalik asutus.
(2) Kõik liiklusregistrisse kantud sõidukid kuuluvad korralisele ülevaatusele.
(3) Registreerimiseelset ülevaatust teostavad Maanteeamet ja Maanteeameti kohalik asutus. Esmaregistreeritava sõiduki registreerimiseelset ülevaatust võib lisaks Maanteeameti kohalikule asutusele teostada Maanteeametiga vastava lepingu sõlminud sõiduki valmistaja, tema ametlik esindaja või nende poolt tunnustatud edasimüüja. Korralist, korduvat ja erakorralist ülevaatust teostab Maanteeametiga vastava lepingu sõlminud äriühing. ADR-sõiduki ülevaatust, rahvusvahelist ülevaatust või CEMT-sõiduki ülevaatust teostab vastavat õigust omav ülevaatuspunkt.
(4) Sõiduki võib, sõltumata selle registreerimiskohast, esitada korralisele ja erakorralisele ülevaatusele mistahes ülevaatuspunkti, kellel on õigus teostada selle kategooria sõiduki korralist ja erakorralist ülevaatust. Korduvülevaatuseks peab sõiduki esitama samasse ülevaatuspunkti, kus korduvülevaatus määrati.
(5) [Kehtetu – RTL 2009, 75, 1095 – jõust. 3.10.2009]
(6) Ülevaatuse tulemusena tuvastatakse sõiduki kehtivatele tehnonõuetele vastavus või mittevastavus ja määratakse sõiduki järgmise ülevaatuse kuu ja aasta, mille möödumisel sõiduk kaotab kehtivatele tehnonõuetele vastavuse.
(7) Kui kehtiva ülevaatuseta sõidukil ei ole eriti ohtlikke rikkeid või puudusi, mis välistavad omal jõul sõitmise, loetakse sõiduk tehnonõuetele vastavaks sõidul ainult mööda lühimat teed lähimasse remondikohta või ülevaatuspunkti või Maanteeameti kohalikku asutusse või neist tagasi sõiduki hoidmiskohta.
7) äriühingul on lisas 3 toodud nõuetele vastavad töötajad;
8) äriühingul on piisavad töökultuuri ja ülevaatuse kvaliteedi tagamise võimalused.
9) äriühing peab olema pädev mõõtja «Mõõteseaduse» § 5 tähenduses ja omama asjakohast erialase pädevuse tunnistust.
(3) Lepingu sõlminud äriühingule peab Maanteeamet väljastama lisas 4 toodud ülevaatuspunkti passi.
(4) Registreerimiseelse ülevaatuse teostamiseks äriühinguga lepingu sõlmimisel ei kohaldata lõike 2 punktide 5–7 ja 9 ning lõike 3 nõudeid.
(2) Korralise, korduva, erakorralise ja eriliigilise ülevaatuse teostamiseks äriühinguga sõlmitava lepinguga määratakse lisaks lõikes 1 toodule nõuded äriühingu ruumidele, territooriumile, seadmetele, vahenditele, mõõteriistadele, inventarile, kohustusliku informatsiooni- ja normdokumentide ning õigusaktide olemasolule, samuti töötajatele ning nende koolitusele ja väljaõppele.
c) L3e, L4e, L5e ja L7e kategooria sõiduki, v.a alarmsõiduki, õppesõiduki ja eksamisõiduki
d) L3e, L4e, L5e ja L7e kategooria sõiduki vanusega mitte üle 10 aasta, v.a alarmsõiduki, õppesõiduki ja eksamisõiduki
i) L3e, L4e, L5e ja L7e kategooria sõiduki vanusega üle 10 aasta
(21) Eriliigilisele ülevaatusele peab sõiduki esitama enne sõiduki eriliigilise sõidukina kasutuselevõttu. Eriliigilisele ülevaatusele ei pea esitama rahvusvahelises liikluses osalevat sõidukit ja alarmsõidukit, mille esmaregistreerimisest on möödunud vähem kui 12 kuud.
(3) M1 või N1 kategooria sõiduki, v.a alarmsõiduki, õppesõiduki, eksamisõiduki, takso ja ADR-sõiduki, järgmise korralise ülevaatuse kuu määratakse sõiduki riikliku registreerimismärgi viimase numbri järgi järgmiselt:
(6) Kui M1 või N1 kategooria sõiduk, v.a alarmsõiduk, õppesõiduk, eksamisõiduk, takso, ADR-sõiduk ja vanasõiduk, esitatakse korralisele ülevaatusele pärast määratud ülevaatuse aega, määratakse järgmise korralise ülevaatuse aeg lähtudes viimasest määratud korralise ülevaatuse ajast.
(1) Sõiduki registreerimiseelseks ülevaatuseks peab sõiduki omanik, rentija või kasutaja esitama ülevaatajale järgmised dokumendid:
1) sõiduki omandamise või valduse õiguslikku alust tõendavad dokumendid;
3) volikirja, kui sõiduki esitaja ei ole selle omanik;
4) valmistajatehase või selle volitatud esindaja sertifikaadi või nende poolt väljastatud kirjaliku tõendi selle kohta, et buss, v.a liigendbuss, mille pikkus on üle 12 m, täidab sõiduki pöörderaadiuse kohta kehtestatud nõudeid;
5) registreerimistunnistuse, v.a esmakordselt kasutuselevõetaval sõidukil.
(2) Sõiduki korraliseks, korduvaks, erakorraliseks ja eriliigiliseks ülevaatuseks peab sõiduki omanik, rentija või kasutaja esitama ülevaatajale järgmised dokumendid:
2) [Kehtetu – RTL 2009, 75, 1095 – jõust. 3.10.2009]
4) volikirja, kui sõiduki esitaja ei ole omanik või registreerimistunnistusele märgitud kasutaja;
5) korduvülevaatusel eelmise ülevaatuse kontrollkaardi;
6) teel liikleva sõiduki tehnoseisundi kontrollimise akti erakorralisel ülevaatusel.
7) vanasõidukil vanasõidukiks tunnustamise akti.
(3) Lisaks käesoleva paragrahvi lõikes 2 loetletud dokumentidele tuleb esitada:
1) ohtlike veoste paak- või paakkonteinersõiduki, autokraana ja alates 2005. aasta 1. jaanuarist 7-tonnise ja suurema tõstevõimega hüdrotõstukiga või 10-meetrise ja suurema tõstekõrgusega korvtõstukiga varustatud sõiduki ülevaatuseks OÜ Tehnokontrollikeskus poolt väljastatud tehnilise kontrolli protokoll. Kui ohtlike veoste paak- või paakkonteinersõidukit kasutatakse rahvusvahelisel veol, tuleb lisaks esitada OÜ Tehnokontrollikeskus poolt väljastatud veoanuma ADR vastavuse tunnistus;
3) takso ülevaatusel taksomeetri kohandamistunnistus.
[RTL 2005, 30, 418 – jõust. 18.03.2005]
(1) Registreerimiseelsel ülevaatusel peab kontrollima sõiduki vastavust § 7 lõikes 1 toodud dokumentidele, riiklikule tüübikinnitusele ja kehtivatele nõuetele lisas 6 toodud mahus ning määratlema lisas 8 toodud registreerimiseelse ülevaatuse aktile kantavad andmed. Kasutatud sõiduk tuleb pärast selle registreerimist esitada korralisele ülevaatusele.
(2) Sõiduki, välja arvatud vanasõiduki, korralisel ülevaatusel kuuluvad kohustuslikule kontrollimisele osad, seadmed, sõlmed ja varustus, mis on toodud käesoleva määruse lisas 5 ja Euroopa Parlamendi ja nõukogu direktiivi 2009/40/EÜ mootorsõidukite ja nende haagiste tehnoülevaatust käsitlevate liikmesriikide õigusaktide ühtlustamise kohta (EÜT L 141, 6.06.2009, lk 12–28) lisas II. Sõiduki, välja arvatud vanasõiduki, tehnoseisund ja selle kontrollimise metoodika peavad vastama «Liiklusseaduse» § 13 lõike 3 ja Nõukogu direktiivi 96/96/EÜ alusel kehtestatud nõuetele. Vanasõiduki korralisel, korduval ja erakorralisel ülevaatusel kontrollitakse vastavust «Liiklusseaduse» § 13 lõike 3 alusel vanasõidukile kehtestatud nõuetele ning visuaalselt üldist vastavust originaalsusnõuetele, võttes aluseks vanasõidukiks tunnustamise akti.
(4) Erakorralisel ülevaatusel peab kontrollima sõiduki tehnoseisundit korralise ülevaatuse täies mahus vastavalt käesoleva paragrahvi lõikele 2.
(5) Rahvusvahelises liikluses osaleva sõiduki, CEMT-sõiduki, takso, õppe- ja eksamisõiduki ülevaatusel peab kontrollima sõiduki tehnoseisundi ja varustuse vastavust «Liiklusseaduse» § 13 lõike 3 alusel kehtestatud lisanõuetele.
(6) ADR-sõiduki ülevaatusel peab kontrollima veoüksuse (haagisega või haagiseta N kategooria sõiduki) tehnoseisundi, erivarustuse ja tähistuse olemasolu ning vastavust ADR-sõidukile kehtestatud lisanõuetele.
(7) Alarmsõiduki ülevaatusel peab kontrollima sõiduki tehnoseisundi ja varustuse vastavust «Liiklusseaduse» § 71 lõike 7 alusel kehtestatud lisanõuetele.
(8) Vanasõidukiks tunnustamisel peab lisaks lõikes 2 toodule kontrollima sõiduki vastavust originaalsuse nõuetele. Hinnangu andmisel sõiduki originaalsusele peab see vastama originaalsusele kehtestatud minimaalsetele nõuetele vastavalt sõiduki kategooriale lisa 14 ja 15 nimetatud igas hindamisgrupis.
(9) Eriliigiline ülevaatus on kehtiv ainult koos kehtiva korralise ülevaatusega.
(1) Vastavalt registreerimiseelse ülevaatuse tulemustele märgib ülevaataja lisas 8 toodud registreerimiseelse ülevaatuse aktile otsuse sõiduki vastavusest paragrahvi 8 lõikele 1.
(2) Vastavalt korralisel, korduval või erakorralisel ülevaatusel avastatud rikete või puuduste iseloomule, ohtlikkusele ja arvule, peab ülevaataja ülevaatuse kontrollkaardile märkima ühe alljärgnevatest otsustest:
1) «tehniliselt korras» – sõiduki tegelikud andmed vastavad registreerimistunnistusele ja sõidukil ei esine rohkem kui neli väheohtlikku riket või puudust. Sõiduki omanik või kasutaja peab kõrvaldama kontrollkaardile kantud rikked või puudused esimesel võimalusel. Sõidukit ei pea korduvale ülevaatusele esitama;
2) «ülevaatus katkestatud» – sõiduki tegelikud andmed ei vasta registriandmetele või registreerimistunnistusele, sõiduk on omavoliliselt ümber ehitatud või sõidukile on omavoliliselt paigaldatud lisaseadmeid. Sõiduki ülevaatus teostatakse täies mahus ja kontrollkaardile märgitakse kõik avastatud rikked ja puudused. Dokumendi või tehasetähise võltsingu või võltsimise kahtluse korral peab ülevaataja sellest kohe teatama politseiprefektuurile ja Maanteeametile. Sõiduki omanik või kasutaja peab pärast ülevaatuse katkestamist esitama sõiduki koos kontrollkaardiga andmete kontrollimiseks või ümberehituse tunnustamiseks Maanteeameti kohalikule asutusele. Pärast puuduste kõrvaldamist tuleb sõiduk esitada ülevaatuse katkestuse määranud ülevaatuspunkti ülevaatuse vormistamiseks;
3) «esitada korduvülevaatusele» – sõidukil on viis või enam väheohtlikku riket või puudust ehk kasvõi üks ohtlik rike või puudus. Kuni vigade kõrvaldamiseni loetakse sõiduk mittevastavaks kehtivatele nõuetele, kuid erandina võib sellises tehnoseisundis sõidukiga sõita rikete või puuduste kõrvaldamiseks mööda lühimat teed garažeerimis- ja remondikohani ning pärast rikete või puuduste kõrvaldamist mööda lühimat teed ülevaatuspunktini. Sõitmisel peab juhil kaasas olema kontrollkaart;
4) «omal jõul sõitmiseks kõlbmatu» – sõidukil on vähemalt üks eriti ohtlik rike või puudus. Pärast rikete või puuduste kõrvaldamist tuleb sõiduk esitada korduvülevaatusele, milleks on lubatud sõita mööda lühimat teed ülevaatuspunktini. Sõitmisel peab juhil kaasas olema kontrollkaart.
(1) Sõiduki registreerimiseelse ülevaatuse kohta peab ülevaatuse teostaja koostama ja vajadusel väljastama registreerimiseelse ülevaatuse akti. Sõiduki, millel pärast esmaregistreerimist ei ole veel saabunud § 6 lõike 2 punkti 1 kohane korralise ülevaatuse tähtaeg, registreerimisel peab Maanteeameti kohalik asutus kandma registreerimistunnistusele järgmise korralise ülevaatuse kuu ja aasta, mille kinnitab allkirjaga.
1) tehniliselt korras sõidukile – kontrollkaardi (omaniku või valdaja soovil), millel on otsus «Tehniliselt korras». Ülevaataja peab sõiduki registreerimistunnistusele tegema sissekande järgmise ülevaatuse kuu, aasta ja kontrollkaardi numbri kohta ning kinnitama sissekande allkirja ja pitseriga;
a) « esitada korduvülevaatusele» vastavalt § 10 punktile 3. Ülevaataja peab sõiduki registreerimistunnistusele tegema sissekande «Korduv» koos ülevaatuse teostamise kuupäevaga ning kinnitama selle allkirja ja pitseriga;
b) «omal jõul sõitmiseks kõlbmatu » vastavalt § 10 punktile 4. Ülevaataja peab sõiduki registreerimistunnistusele tegema sissekande «Sõidukõlbmatu» koos ülevaatuse teostamise kuupäevaga ning kinnitama selle allkirja ja pitseriga;
3) sõidukile, mille ülevaatus katkestati – kontrollkaardi, millel on otsus «Ülevaatus katkestatud».
(3) Sõiduki rahvusvahelise ülevaatuse kohta peab ülevaataja väljastama:
1) tehniliselt korras sõidukile –kontrollkaardi, lisas 9 toodud tehnoülevaatuse rahvusvahelise tunnistuse (või pikendama seda), tegema sõiduki registreerimistunnistusele sissekande järgmise ülevaatuse kuu, aasta ja väljastatud tunnistuse numbri kohta ning kinnitama sissekande allkirja ja pitseriga;
2) tehniliselt mittekorras sõidukile –kontrollkaardi, millel on otsus «Esitada korduvülevaatusele».
(4) ADR-sõiduki ülevaatuse kohta peab ülevaataja väljastama:
1) tehniliselt korras sõidukile –kontrollkaardi, sõiduki ohtlike veoste autoveole lubamise tunnistuse (või pikendama seda), tegema sõiduki registreerimistunnistusele sissekande järgmise ülevaatuse kuu, aasta ja väljastatud tunnistuse numbri kohta ning kinnitama sissekande allkirja ja pitseriga;
(5) CEMT-sõiduki ülevaatuse kohta peab ülevaataja väljastama:
1) tehniliselt korras sõidukile – kontrollkaardi, lisades 10, 11, 12 ja 13 toodud vormi kohased tunnistused, tegema sõiduki registreerimistunnistusele sissekande järgmise ülevaatuse kuu, aasta ja väljastatud tunnistuse numbri kohta ning kinnitama sissekande allkirja ja pitseriga;
2) tehniliselt mittekorras sõidukile – kontrollkaardi, millel on otsus «Esitada korduvülevaatusele».
(6) Takso, õppe-, eksami- ja alarmsõiduki ülevaatuse kohta peab ülevaataja väljastama:
1) tehniliselt korras sõidukile – kontrollkaardi, tegema sõiduki registreerimistunnistusele sissekande järgmise ülevaatuse kuu, aasta ja sõiduki otstarbe osas vastava märke (takso, õppesõiduk, eksamisõiduk, alarmsõiduk) ning kinnitama sissekande allkirja ja pitseriga;
(7) Rahvusvahelisel ülevaatusel, CEMT-sõiduki ülevaatusel või ADR-sõiduki ülevaatusel väljastatava tunnistuse kaotamise korral väljastatakse duplikaattunnistus mis tahes vastavat eriliigilist ülevaatust teostavas ülevaatuspunktis.
(8) Sõiduki registreerimistunnistuse vahetamisel peab Maanteeameti kohalik asutus kandma uue registreerimistunnistuse lahtrisse «Tehnoülevaatused» eelmisel registreerimistunnistusel olevad viimased kehtivad sissekanded sõiduki ülevaatuse kohta ja kinnitama selle allkirjaga.
(9) Vanasõiduki tunnustamisel väljastatakse nõuetele vastava vanasõiduki kohta lisades 14 (M, N ja O kategooria sõiduk) või 15 (L kategooria sõiduk) toodud vanasõidukiks tunnustamise akt, mille teine eksemplar edastatakse akti koostajate poolt Maanteeameti kohalikule asutusele.
(10) Sõiduki registreerimistunnistuse vahetamisel seoses vanasõidukiks tunnustamise akti väljastamisega peab Maanteeameti kohalik asutus kandma uue registreerimistunnistuse lahtrisse «Tehnoülevaatused» märkuse sõiduki ülevaatuse kohta ja kinnitama selle allkirjaga.
§ 111. Ülevaataja atesteerimine
(1) Ülevaatajal peab olema kehtiv atesteerimistunnistus. Ülevaataja atesteerimist korraldab ja atesteerimistunnistuse väljastab Maanteeamet. Atesteerimistunnistusele kantakse lisas 16 toodud andmed. Atesteerimistunnistus kehtib kolm aastat.
(2) Atesteerimistunnistuse taotlejal peab olema auto või traktori erialal kõrg-, keskeri- või kutsekeskharidus, vähemalt kolmeaastane asjakohane töökogemus ning kehtiv juhtimisõigus tema poolt ülevaadatavate sõidukite juhtimiseks.
(3) Trollide ülevaataja atesteerimistunnistuse taotleja peab lisaks käesoleva paragrahvi lõikes 2 sätestatule omama elektriohutuse alast ettevalmistust.
(4) Atesteerimistunnistuse saamiseks peab atesteeritav olema läbinud Maanteeameti poolt korraldatud teoreetilise väljaõppe ja sooritanud vastava eksami ning läbinud praktika ülevaatuspunktis ja sooritanud praktiliste oskuste kontrolli.
(5) Pärast atesteerimistunnistuse saamist omab ülevaataja õigust teostada ülevaatust M1, N1, O1, O2 ja L kategooria sõidukitele ning eriliigilistest sõidukitest alarmsõidukile, õppesõidukile, eksamisõidukile ja taksole. Kui isik on ülevaatajana töötatud vähemalt kuus kuud, siis võib ta pärast täiendusõppe läbimist ja vastava eksami sooritamist saada õiguse teostada ülevaatust lisaks ka M2, M3, N2, N3, O3 ja O4 kategooria sõidukitele. Kui ülevaataja, kellel on õigus teostada ülevaatust M2, M3, N2, N3, O3 ja O4 kategooria sõidukitele, on töötanud vähemalt kuus kuud, siis võib ülevaataja pärast vastava täiendusõppe läbimist ja eksami sooritamist saada õiguse teostada ülevaatust lisaks ka eriliigilistest sõidukitest ADR-sõidukile, CEMT-sõidukile ja rahvusvahelises liikluses osalevale sõidukile.
(6) Maanteeamet võib atesteerimistunnistuse kehtivuse peatada kuni kolmeks aastaks, kui tunnistuse omaja on teostanud ülevaatust, rikkudes ülevaatust reguleerivates õigusaktides toodud nõudeid.
(7) Kui atesteerimistunnistuse kehtivus on peatatud kauemaks kui üks aasta või kui atesteerimistunnistuse kehtetuks muutumisest on möödunud rohkem kui üks aasta, peab selle kehtivuse taastamiseks tunnistuse omaja läbima käesoleva paragrahvi lõikes 4 toodud teoreetilise väljaõppe ja sooritama vastava eksami ning läbima praktika ülevaatuspunktis ja sooritama praktiliste oskuste kontrolli.
(8) Atesteerimistunnistuse kehtivuse pikendamiseks peab ülevaataja läbima Maanteeameti poolt korraldatud täiendusõppe ja sooritama vastava eksami.
§ 112. Ülevaataja tunnistuse väljavahetamine ja kehtivuse tähtaja pikendamine
(1) Isik, kellele väljastatud ülevaataja tunnistuse väljaandmisest on möödunud 2010. aasta 1. jaanuariks kolm aastat või enam, peab läbima täiendusõppe ja sooritama vastava eksami hiljemalt 2012. aasta 1. jaanuariks. Isik, kellele väljastatud ülevaataja tunnistuse väljaandmisest on möödunud 2010. aasta 1. jaanuariks vähem kui kolm aastat, peab läbima täiendusõppe ja sooritama vastava eksami hiljemalt 2013. aasta 1. jaanuariks. Eksami sooritanutele väljastatakse ülevaataja atesteerimistunnistus.
(2) Isikule väljastatud ülevaataja tunnistuse kehtivuse tähtaja pikendamisel väljastatakse talle ülevaataja atesteerimistunnistus, kuid ei kohaldata § 111 lõikes 2 sätestatud nõudeid.
Määrus jõustub 2004. aasta 1. oktoobril.
1 Nõukogu direktiivi 96/96/EÜ mootorsõidukite ja nende haagiste tehnoülevaatust käsitlevate liikmesriikide õigusaktideühtlustamise kohta (ELT L 67, 12.3.2009, lk 95–95), muudetud direktiividega 1999/52/EÜ (EÜT L 142, 5.6.1999, lk 26–28), 2001/9/EÜ (EÜT L 48, 17.2.2001, lk 18–19), 2001/11/EÜ (EÜT L 48, 17.2.2001, lk 20–21) ja 2003/27/EÜ (ELT L 90, 8.4.2003, lk 41–44); Euroopa Parlamendi ja nõukogu direktiiv 2009/40/EÜ mootorsõidukite ja nende haagiste tehnoülevaatuse kohta (ELT L 141, 6.06.2009, lk 12–28).
Majandus- ja kommunikatsiooniministri 10. augusti 2004. a määruse nr 170
«Mootorsõiduki ja selle haagise tehnoseisundi kontrollimise eeskiri»
Grupp 1. Mootorsõidukid sõitjate veoks, milles on üle üheksa istekoha (sh juhi koht) – (M2 ja M3 kategooria). Grupp hõlmab ka trolle
Grupp 2. Mootorsõidukid veoste veoks, mille täismass on üle 3500 kg – (N2 ja N3 kategooria)
Grupp 3. Haagised täismassiga üle 3500 kg – (O 3 ja O4 kategooria)
Grupp 4. Taksod
Grupp 5. Mootorsõidukid veoste veoks, mille täismass ei ületa 3500 kg (N1 kategooria)
Grupp 6. Mootorsõidukid sõitjate veoks, milles ei ole üle üheksa istekoha (sh juhi koht) – (M1 kategooria)
Grupp 7. L3e, L4e, L5e ja L7e kategooria sõidukid
Grupp 8. Haagised täismassiga mitte üle 3500 kg (O 1 ja O2 kategooria)
NÕUDED ÜLEVAATUSPUNKTILE
1. Ülevaatuspunktis peavad olema vähemalt järgmised ruumid: ülevaatuse ruum, kliendiruum koos ülevaatuse tulemuste vormistamise kohaga, riietusruum ja pesuruum töötajatele ning WC.
2. Ülevaatuse ruum peab olema läbisõidetav ja selle mõõdud peavad olema vähemalt järgmised:
2.1. pikkus:
2.1.1. M1, M2 (sõltuvalt ülevaatuspunkti sisseseadest), N1, N2 (sõltuvalt ülevaatuspunkti sisseseadest), O1, O 2 ja L kategooria sõidukite ülevaatuse ruumil – 14 m;
2.1.2. kõigi M, N, O ja L kategooria sõidukite ülevaatuse ruumil – 22,0 m;
2.2. ukseavade laius:
2.2.1. M1, M2 (sõltuvalt ülevaatuspunkti sisseseadest), N1, N2 (sõltuvalt ülevaatuspunkti sisseseadest), O 1, O2 ja L kategooria sõidukite ülevaatuse ruumil – 2,5 m;
2.2.2. kõigi M, N, O ja L kategooria sõidukite ülevaatuse ruumil – 3,0 m;
2.3. ukseavade kõrgus:
2.3.1. M1, M2 (sõltuvalt ülevaatuspunkti sisseseadest), N1, O 1, O2 ja L kategooria sõidukite ülevaatuse ruumil – 2,5 m;
2.3.2. kõigi M, N, O ja L kategooria sõidukite ülevaatuse ruumil – 4,2 m.
3. Ülevaatuse ruumis peab olema tähistatud ala sõiduki ülevaatusele esitanud isikutele, et võimaldada neil ohutult jälgida ülevaatuse teostamist. Ülevaatuspunkti ruumide määrduvad pinnad (põrand, vaatluskanal jm) peavad olema kaetud kergesti puhastatavate materjalidega.
4. Ülevaatuspunkti ruumid peavad vastama «Töötervishoiu ja tööohutuse seaduse» nõuetele ja esmased tulekustutusvahendid siseministri kehtestatud nõuetele.
5. Ülevaatuspunkti territoorium peab võimaldama ülevaatuse kõigi vajalike kontrolloperatsioonide teostamist. Juurdepääs ülevaatuspunktile peab olema vaba ning ei tohi tekitada takistusi ülevaatusele saabujatele ja sealt lahkujatele.
6. Ülevaatuspunkti territoorium peab võimaldama parkimiskohad:
6.1. kolmele ülevaatusele saabuvale ja ühele ülevaatuse läbinud sõiduautole iga sõiduautode ülevaatuse liini kohta;
6.2. kahele ülevaatusele saabuvale ja ühele ülevaatuse läbinud autorongile iga veoautode, busside (v.a trollide) või autorongide ülevaatuse liini kohta.
7. Ülevaatuspunkti sisseseade peab võimaldama ülevaatusel nõutavate kontrolloperatsioonide teostamist vastavalt ettenähtud tehnoloogiale.
8. Kohustuslikud on järgmised mõõteseadmed ja vahendid:
8.1. tõstukiga, mis vabastab sõiduki telje koormusest, varustatud vaatluskanal või sama tõstukiga varustatud küllaldase tõstevõimega tõstuk sõidukite tõstmiseks;
8.2. lõtkutester (sõiduki ratta/telje raputaja);
8.3. sõiduki rataste pidurdusjõudude kontrollimise rullstend koos telje kaalu anduritega ning protsessori ja printeriga, mille väljatrükile peavad olema kantud järgmised andmed:
8.3.1. mõõtmise kuupäev ja kellaaeg;
8.3.2. ühel teljel paiknevate rataste pidurdusjõud (njuutonites) ja nende erinevus protsentides (sõidupiduriga pidurdamisel);
8.3.3. ühel teljel paiknevate rataste pidurdusjõud (njuutonites) ja nende erinevus protsentides (seisupiduriga pidurdamisel);
8.3.4. rataste pidurdusjõudude summa suhe sõiduki massist teepinnale põhjustatud koormusesse (protsentides) sõidupiduriga pidurdamisel;
8.3.5. rataste pidurdusjõudude summa suhe sõiduki massist teepinnale põhjustatud koormusesse (protsentides) seisupiduriga pidurdamisel;
8.3.6. teljekaal (kg);
8.3.7. sõiduki kogukaal (kg);
8.4. 4-komponendiline gaasianalüsaator koos protsessori ja printeriga, mille väljatrükile peavad olema kantud järgmised andmed:
8.4.1. ülevaatuspunkti nimetus ja aadress;
8.4.2. mõõtmise kuupäev ja kellaaeg;
8.4.3. mootori õli temperatuur (ºC);
8.4.4. väntvõlli pöörlemissagedus (min–1);
8.4.5. süsinikmonooksiidi (CO) mahuline sisaldus heitgaasis (%);
8.4.6. süsivesinike (CH) mahuline sisaldus heitgaasis (ppm);
8.4.7. süsinikdioksiidi (CO2) mahuline sisaldus heitgaasis (%);
8.4.8. hapniku (O2) mahuline sisaldus heitgaasis (%);
8.4.9. liigõhuteguri (λ) väärtus;
8.4.10. parameetrid (COvrai või COcor) väärtused (%);
8.4.11. otsus;
Mõõteseade ei ole kohustuslik, kui tehnoülevaatust teostatakse ainult elektri jõul liikuvatele sõidukitele;
8.5. suitsususe mõõtur (kiirguse neeldumise põhimõttel) diiselmootorite heitgaasides suitsususe neeldumisteguri määramiseks koos protsessori ja printeriga, mille väljatrükile peavad olema kantud järgmised andmed:
8.5.1. ülevaatuspunkti nimetus ja aadress;
8.5.2. mõõtmise kuupäev ja kellaaeg;
8.5.3. mootori õli temperatuur (ºC);
8.5.4. väntvõlli pöörlemissagedus (min–1);
8.5.5. suurim väntvõlli pöörlemissagedus regulaatori rakendumisel (min–1);
8.5.6. aeg, mis kulus väntvõlli pöörete tõstmiseks tühikäigult suurima pöörlemissageduseni (s);
8.5.7 aeg, kui kaua hoitakse väntvõlli suurimat pöörlemissagedust (s);
8.5.8. kiirguse neeldumistegur «K» (m–1);
8.5.9. otsus.
8.6. seade esilaternate reguleerituse ja valgustugevuse kontrollimiseks;
8.7. [kehtetu]
8.8. valguse neeldumise mõõdik (mõõtepiirkond 100–50%);
8.9. müramõõdik (mõõtepiirkond 40–120 dB). Mõõteseade ei ole kohustuslik, kui ülevaatust teostatakse ainult elektri jõul liikuvatele sõidukitele;
8.10. rismus koos indikaatorkellaga;
8.11. [kehtetu]
8.12. [kehtetu]
8.13. manomeeter;
8.14. mõõdulint (vähemalt 10 m ja 20 m, sõltuvalt kontrollitavate sõidukite grupist);
8.15. mõõtjoonlaud (metallist);
8.16. nihik;
8.17. [kehtetu]
8.18. vasar (250 g, varre pikkus vähemalt 500 mm);
8.19. kang (pikkusega vähemalt 500 mm);
8.20. [kehtetu]
8.21. kandelamp;
8.22. [kehtetu]
8.23. personaalarvuti, mida on võimalik kasutada Maanteeameti arvutiprogrammidega;
8.24. meger, kui ülevaatust teostatakse elektri jõul liikuvatele sõidukitele.
9. Ülevaatajate tööriietel peab olema ülevaatust teostava firma nimi või logo.
[Kehtetu – RTL 2009, 75, 1095 – jõust. 3.10.2009]
ÜLEVAATUSPUNKTI PASSILE KANTAVAD ANDMED
1. Ülevaatuspunkti omaniku (äriühingu), esindaja:
1.1. nimi;
1.2. aadress;
1.3. telefon(-id);
1.4. faks;
1.5. elektronposti aadress;
1.6. ülevaatuspunkti:
a) aadress,
b) juhataja nimi,
c) juhataja telefon.
2. Koostööleping:
2.1. number;
2.2. sõlmimise kuupäev.
3. Ülevaatajad:
3.1. ees- ja perekonnanimi;
3.2. tunnistuse number.
4. Ülevaatuspunkti ruumid:
4.1. nõutavate ruumide olemasolu;
4.2. ülevaatusruumi pikkus;
4.3. ülevaatusruumi laius;
4.4. uste laius;
4.5. uste kõrgus;
4.6. kanali pikkus;
4.7. kanali laius;
4.8. kanali sügavus;
4.9. sõiduki tõstuki tüüp;
4.10. sõiduki tõstuki tõstevõime;
4.11. tähistatud klienditsooni olemasolu.
5. Abiseadmed:
5.1. kohtventilatsiooni olemasolu;
5.2. üldventilatsiooni olemasolu;
5.3. sõiduki telje koormusest vabastamise tõstuki ajamitüüp.
6. Ülevaatuspunkti ümbrus:
6.1. kontrollring (kui on olemas);
6.2. tähistatud parkimiskohtade arv ülevaatusele saabunud sõidukitele;
6.3. tähistatud parkimiskohtade arv ülevaatuse läbinud sõidukitele.
7. Kohustuslikud kontroll- ja mõõteriistad:
7.1. nimetus;
7.2. mark;
7.3. mudel;
7.4. [kehtetu]
8. Teabetahvlid ja teeviidad:
8.1. teabetahvlite informatiivsus;
8.2. teeviitade informatiivsus.
9. Maanteeameti poolt määratud kohustuslike informatsiooni- ja normdokumentide ning õigusaktide olemasolu.
9.1. Liiklusseadus;
9.2. Liikluseeskiri;
9.3. Mootorsõiduki ja selle haagise tehnoseisundile ja varustusele esitatavad nõuded;
9.4. Mootorsõiduki ja selle haagise tehnoseisundi kontrollimise eeskiri;
9.5. Eritalituse sõidukite loetelu, nende tähistamise ja liiklemise kord;
9.6. Mootorsõidukite ja selle haagiste registreerimise eeskiri;
9.7. Mootorsõidukite ja nende haagiste registreerimismärkide standard;
9.8. Ohtlike veoste autoveo eeskiri;
9.9. Suuremõõtmelise ja/või raskekaalulise autoveo eeskiri;
9.10. Mootorsõidukijuhi eksamineerimise ja juhtimisõiguse andmise eeskiri;
9.11. Mootorsõidukijuhi ettevalmistamise eeskiri;
9.12. Direktiiv 96/96/EÜ ja selle parandusdirektiivid;
9.13. Maanteeameti teenuste riigilõivud;
9.14. ülevaatuspunkti teenuste hinnad;
9.15. ülevaatuspunkti lahtioleku ajad.
11. Sõidukite kategooriad ja eriliigilised ülevaatused:
11.1. sõidukite kategooriate loetelu, millele ülevaatuspunktis tehakse ülevaatus;
11.2. lubatavate eriliigiliste ülevaatuste loetelu.
12. Passi koostaja(-te) märkused ja ettepanekud lepingute sõlmimise või pikendamise kohta.
13. Passi koostanud isik(-ud):
13.1. ametikoht;
13.2. ees- ja perekonnanimi;
13.3. allkiri (allkirjad);
13.4. kuupäev.
KOHUSTUSLIKULE KONTROLLIMISELE KUULUVATE TÄIENDAVATE OSADE, SEADMETE, SÕLMEDE JA VARUSTUSE LOETELU
Kontrollimise käigus saadud tulemused peavad olema, niipalju kui ilma sõiduki osi demonteerimata on visuaalsel vaatlusel või mõõtmisega võimalik kontrollida, vastavuses sõidukile ja selle varustusele kehtestatud nõuetega.
Sõidukid grupist 1
Sõidukid gruppidest 4, 5 ja 6
1. Väljapääsud
1. Esmaabivahendid
2. Tõkiskingad
3. Ventilatsioonisüsteem
3. Tulekustuti
4. Istmete paigaldus ja kinnitus
4. Kasutamistõkis
5. Sisevalgustus
1.1.1. Jalgpiduri pedaali ja käsipiduri hoova šarniirid
1.1.3. Piduri peasilinder
1.1.4. Jäigad piduritorud (ainult vedelikajami korral)
1.1.5. Elastsed pidurivoolikud
1.1.6. Piduri hõõrdkatted
1.1.7. Piduritrumlid, pidurikettad
1.1.8. Piduritrossid, -vardad, -hoovastik
1.1.9. Piduri töösilindrid (ainult vedelikajami korral)
1.1.10. Automaatne kulumise kompensaator (kui on ette nähtud)
1.2. Sõidupidur
1.3. Seisupidur
1.4. Mitteblokeeruvad pidurid – ABS (kui on paigaldatud)
2.2. Rooli vabakäik (käändmikjuhtimisel)
3.4. Klaasipuhasti (kinnisel kabiinil)
4.2.1. Tagumine ääretuli
4.2.2. Pidurituli (-tuled)
6. RAAM VÕI ŠASSII
6.1. Raami kinnitused
6.2. Üldine seisund (sh tugihark ja/või külghark)
6.3. Heitgaasitorustik ja summuti
6.4. Kütusepaak ja torustik (voolikud)
6.5. Haakeseadme ohutus (kui see on paigaldatud), külghaagise ühendused
8. SÕIDUKI IDENTIFITSEERIMINE
8.1. Registreerimismärk
8.2. Tehasetähis/VIN-kood
1. PIDURISÜSTEEM (ainult O2-kategooria haagisel)
1.1.1. Piduri peasilinder
1.1.2. Jäigad piduritorud
1.1.3. Elastsed pidurivoolikud
1.1.4. Piduri hõõrdkatted
1.1.5. Piduritrumlid, pidurikettad
1.1.6. Piduritrossid, -vardad, -hoovastik
1.1.7. Piduri tööseadmed, töösilindrid
1.2. Inertspidur
2.2.4. Tagurdustuled
4. ŠASSII JA KERE
4.1. Šassii või raam ja selle kinnitused
4.1.2. Varuratta kandur
4.1.3. Haakeseadme ohutus (sh kaitsetrossid, -ketid)
REGISTREERIMISEELSEL ÜLEVAATUSEL KOHUSTUSLIKULT KONTROLLITAVAD DOKUMENDID JA TEOSTATAVAD TÖÖD
1. Registreerimistunnistus (kasutatud sõidukil)
2. Identifitseerimine (VIN-kood, andmesilt ja tüübikinnituse number)
3. Rehvid
4. Klaasid
6. Paigaldatud lisaseadmed
7. Katsesõit kontrollringil (vajadusel)
8. Helisignaal ja vilkurid (alarmsõidukil)
9. Sõiduki komplektsus
10. Deformatsioonide olemasolu
9. Odomeetri näit
25. Kellaaeg
51. Büroo või äriühing
54. Pitser
Majandus- ja kommunikatsiooniministri 10. augusti 2004. a määrusele nr 170
«Majandus- ja kommunikatsiooniministri 10. augusti 2004. a määruse nr 170
VANASÕIDUKIKS (M, N ja O kategooria) TUNNUSTAMISE AKTILE KANTAVAD ANDMED
3. Sõiduki mark ja mudel (modifikatsioon)
4. Valmistamisaasta
5. Hinnangu tulemused originaalsusele, tehnilisele seisukorrale ja restaureeritusele
5.1. Kere interjöör
5.1.1. Istmed
5.1.2. Käetoed
5.1.3. Sisepolster
5.1.4. Armatuurlaud
5.1.5. Juhtimisseadmed
5.1.6. Põrandakate
5.1.7. Muud sisefurnituuri elemendid
5.2. Kere eksterjöör
5.2.1. Pinnakate
5.2.2. Põhimik
5.2.3. Poritiivad
5.2.4. Kapott
5.2.5. Uksed
5.2.6. Iluvõre
5.2.7. Laternad
5.2.8. Embleemid
5.2.9. Kaitseraud
5.2.10. Veokast
5.2.11. Haakeseade
5.2.12. Klaasistus (Klaasid)
5.2.13. Erivarustus
5.2.14. Muud välisfurnituuri elemendid
5.3. Veermik
5.3.1. Raam
5.3.2. Mittevedavad teljed
5.3.3. Vedrustus
5.3.4. Amortisaatorid
5.3.5. Roolimehhanism
5.3.6. Piduriseade
5.3.7. Rattad
5.3.8. Muu veermikuga seonduv
5.4. Mootor
5.4.1. Mootori plokk
5.4.2. Silindri- ja kolvigrupp
5.4.3. Toitesüsteem
5.4.4. Jahutussüsteem
5.4.5. Väljalaskesüsteem
5.4.6. Õlitussüsteem
5.4.7. Muu mootoriga seonduv
5.5. Jõuülekanne
5.5.1. Sidur
5.5.2. Käigukast
5.5.3. Jaotuskast
5.5.4. Jõuvõtukast
5.5.5. Kardaan
5.5.6. Veovõllid
5.5.7. Peaülekanded
5.5.8. Vedavad teljed
5.5.9. Muu jõuülekandega seonduv
5.6. Elektri- ja abiseadmed
5.6.1. Mootoriga seotud elektriseadmed
5.6.2. Valgustusseadmete optilised ja elektrilised elemendid
5.6.3. Mõõteriistad
5.6.4. Raadioseadmed
5.6.5. Juhtmestik
5.6.6. Klaasipuhastajad
5.6.7. Muud elektri- ja abiseadmed
5.7. Muud seadmed
6.1. diagonaalvaates esiosale ja vasakule küljele
6.2. diagonaalvaates tagaosale ja paremale küljele
6.3. vaated mootoriruumile – vastavalt mootoriruume katte paigutusele vähemalt 2 fotot erinevatest suundadest
6.4. vaade sõiduki interjöörile – vastavalt sõiduki ehitusele armatuurlauast ja juhtimisseadmetest ning istmetest (polsterdusest)
7. Märkused – hindajate poolt tuvastatud olulisemad kõrvalekalded originaalsuse, restaureerituse või tehnilise seisundi nõuetest, mis ei takista sõiduki tunnustamist vanasõidukina
8. Otsus (tunnustatud, mittetunnustatud)
9. Kehtivuse tähtaeg
10. Tunnustamisele esitaja
10.1. Nimi
10.2. Allkiri
11. Tunnustamise teostajad
11.1. Nimed
11.2. Allkirjad
12. Kuupäev
VANASÕIDUKIKS (L kategooria) TUNNUSTAMISE AKTILE
KANTAVAD ANDMED
5.1. Raam
5.1.1. Pinnakate
5.1.2. Raam, esihark
5.1.3. Poritiivad, pakiraam, riistakast, tugijalg, ketikaitsed
5.1.4. Sadul, jalatoed
5.1.5. Elektriseadmed, näidikud
5.1.6. Juhthoovad
5.1.7. Lisaseadmed - kasutusotstarbest tulenevad lisatuled, -kotid jne
5.1.8. Muu välimusega seonduv
5.2. Mootor, jõuülekanne, veermik
5.2.1. Mootor
5.2.2. Toitesüsteem
5.2.3. Väljalaskesüsteem
5.2.4. Jõuülekandesüsteem
5.2.5. Rattad, pidurid
5.2.6. Muu mootori, jõuülekande ja veermikuga seonduv
6.3. vaated mootorile külgedelt
6.4. vaade juhtimisseadmetele ja istme(te)le
7. Märkused – hindajate poolt tuvastatud olulisemad kõrvalekalded originaalsuse, restaureerituse või tehnilise seisundi nõuetest
12. Kuupäev.
ATESTEERIMISTUNNISTUSELE KANTAVAD ANDMED
1.Väljaandja
2. Dokumendi nimetus
3. Dokumendi number
4. Omaniku ees- ja perekonnanimi
5. Teooriaeksami sooritamise kuupäev
6. Praktiliste oskuste kontrolli sooritamise kuupäev
7. Sõidukite kategooriad ja eriliigilised sõidukid, milliste ülevaatust on õigus teostada ja õiguse omistamise kuupäev
8. Atesteerimistunnistuse kehtivuse kuupäev
10. Atesteerimistunnistuse väljaandja allkiri
10. Väljaandmise kuupäev
11. Atesteerimistunnistuse kehtivuse tähtaja pikendamisel määratud uus kehtivuse kuupäev ning kehtivuse pikendamise märke teinud ametniku nimi ja allkiri

References: § 6
 § 5
 § 7
 § 13
 § 13
 § 13
 § 71
 § 6
 § 10
 § 10

§ 111

§ 112
 § 111